บาทเปิด 35.61/63 แนวโน้มอ่อนค่าต่อ
เงินบาทเปิดตลาด 35.61/63 บาทต่อดอลล่าร์ แนวโน้มอ่อนค่าต่อ หลังตัวเลขเศรษฐกิจสหรัฐหนุนดอลล์แข็ง ตลาดมองเฟดมีโอกาสขึ้นดอกเบี้ย
18 พ.ค. 2559

เงินบาทเปิดตลาด 35.61/63 บาทต่อดอลล่าร์ แนวโน้มอ่อนค่าต่อ หลังตัวเลขเศรษฐกิจสหรัฐหนุนดอลล์แข็ง ตลาดมองเฟดมีโอกาสขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.61/63 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 35.49/50 บาท/ดอลลาร์ 
เงินบาทวันนี้มีโอกาสเคลื่อนไหวไปในทิศทางที่อ่อนค่าได้ต่อ หลังจากที่การประกาศตัวเลขเศรษฐกิจสำคัญของสหรัฐหลายรายการปรับตัวดีขึ้นกว่าที่นักวิเคราะห์คาดการณ์ไว้ และเป็นปัจจัยที่ทำให้ตลาดมองว่าธนาคารกลางสหรัฐ (เฟด) มีโอกาสมากขึ้นที่จะปรับขึ้นดอกเบี้ย จึงทำให้ดอลลาร์แข็งค่าขึ้นเมื่อเทียบกับค่าเงินสกุลอื่นๆ 
"วันนี้แนวโน้มบาทน่าจะอ่อนค่าได้ต่อ เพราะตัวเลขเศรษฐกิจสหรัฐฯ หลายตัวออกมาดี จึงทำให้เงินดอลลาร์แข็งค่าขึ้น" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.50-35.65 บาท/ดอลลาร์